Diari Oficial de la Generalitat Valenciana


Sumari del DOGV 9167, del 06-09-2021 (2021/8885)

RESOLUCIÓ de 30 d'agost de 2021, de la Direcció General de LABORA, Servei Valencià d'Ocupació i Formació, per la qual s'incrementa l'import màxim que ha de finançar les subvencions per a la modalitat Col·lectius i per a la modalitat Formació a mesura de les empreses convocades mitjançant la Resolució de 30 de desembre de 2020, de la Direcció General de LABORA, Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació amb càrrec a l'exercici pressupostari 2021.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9167

Data del DOGV
:   06-09-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8885


Data del document
:   30-08-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 d'agost de 2021, de la Direcció General de LABORA, Servei Valencià d'Ocupació i Formació, per la qual s'incrementa l'import màxim que ha de finançar les subvencions per a la modalitat Col·lectius i per a la modalitat Formació a mesura de les empreses convocades mitjançant la Resolució de 30 de desembre de 2020, de la Direcció General de LABORA, Servei Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació amb càrrec a l'exercici pressupostari 2021. [2021/8885]  
  
Mitjançant la Resolució de 30 de desembre de 2020, de la Direcció General de LABORA, Servei Valencià d'Ocupació i Formació, publicada en el DOGV número 8997, de 14 de gener de 2021, es va aprovar la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació amb càrrec a l'exercici pressupostari 2021, en aplicació de l'Ordre TMS/368/2019, de 28 de març, per la qual es desplega el Reial decret 694/2017, de 3 de juliol, pel qual es desplegava la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament.  
  
En l'apartat resolutiu segon de la resolució, s'estableix que «es destina per a atendre les subvencions per a la realització de les accions formatives dirigides prioritàriament a persones desocupades un import global màxim de 77.715.543 - amb càrrec a la línia de subvenció S0218000 del capítol IV del subprograma 322.52, del pressupost de LABORA, Servei Valencià d'Ocupació i Formació per a l'exercici 2021» amb el desglossament que s'indica en la convocatòria amb caràcter estimatiu, en tractar-se d'una convocatòria de tramitació anticipada.  
Per Resolució de 26 d'abril de 2021, de la Direcció General de LABORA, Servei Valencià d'Ocupació i Formació, publicada en el DOGV número 9073, de 30 d'abril de 2021, es modificà la resolució de convocatòria anteriorment citada, en el seu apartat resolutiu segon, paràgrafs quart, cinqué i sisé en els quals s'establia la quantia addicional màxima contemplada en l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
Mitjançant Resolució de data 22 de juny de 2021 del conseller d'Economia Sostenible, Sectors Productius, Comerç i Treball, s'autoritza una generació de crèdit per majors ingressos del Servei Públic d'Ocupació Estatal, i s'incrementa la citada línia en 4.295.060,91 euros.  
  
Així mateix, existeix un saldo disponible en la línia S0218000 d'1.906.000 euros que no serà utilitzat, per la qual cosa existeix en la línia una quantitat global de 6.201.060,91 euros que pot ser destinada a la citada convocatòria de 30 de desembre de 2020.  
D'altra banda, havent finalitzat el procediment d'instrucció de les sol·licituds presentades en la modalitat Formació per a la inserció i d'acord amb els certificats emesos per les direccions territorials d'Alacant, Castelló i València, no s'esgotarà el crèdit previst per a la citada modalitat en l'apartat u de l'apartat resolutiu segon de la resolució de 30 de desembre de 2020, per la qual cosa es poden utilitzar aquests fons una vegada desafectat el crèdit disponible en la línia per a les dotacions corresponents a la província d'Alacant en 198.060,10 euros, a la província de Castelló en 658.751,30 euros i a la província de València en 573.924,10 euros.  
Igualment, havent finalitzat el procediment d'instrucció de les sol·licituds presentades en la modalitat Formació modular transversal i d'acord amb els certificats emesos per les direccions territorials d'Alacant, Castelló i València, no s'esgotarà el crèdit previst per a la citada modalitat en l'apartat dos de l'apartat resolutiu segon de la resolució de 30 de desembre de 2020, per la qual cosa es poden utilitzar aquests fons una vegada desafectat el crèdit disponible en la línia per a les dotacions corresponents a la província d'Alacant en 34.782 euros i a la província de Castelló en 12.042 euros.  
A conseqüència de tot això anterior i en atenció a l'elevat nombre de sol·licituds presentades en la modalitat Col·lectius i en la modalitat Formació a mesura de les empreses, es pot incrementar el crèdit assignat per a les esmentades modalitats en l'apartat 3 i 5, respectivament, de l'apartat resolutiu segon de la mateixa resolució de convocatòria.  
  
D'acord amb el que s'ha exposat, i fent ús de la facultat que confereix a aquesta Direcció General l'article 14.1.e del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA, Servei Valencià d'Ocupació i Formació, resolc:  
  
Primer  
En atenció al disponible existent en la línia genèrica de subvenció S0218000 que ascendeix a 6.201.060,91 euros, incrementar la dotació pressupostària assignada en l'apartat resolutiu segon de la Resolució de 30 de desembre de 2020, de la Direcció General de LABORA, Servei Valencià d'Ocupació i Formació (DOGV 8997) que va aprovar la convocatòria per a la concessió de subvencions per a la realització d'accions formatives dirigides prioritàriament a persones desocupades i la formació amb compromís de contractació amb càrrec a l'exercici pressupostari 2021, en aplicació de l'Ordre TMS/368/2019, de 28 de març, per la qual es desplega el Reial decret 694/2017, de 3 de juliol, pel qual es desplega la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, en relació amb l'oferta formativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament amb càrrec a la línia genèrica de subvenció S0218000 del capítol IV del subprograma 322.52 del pressupost de LABORA, Servei Valencià d'Ocupació i Formació per a l'exercici 2021, fins a un import global màxim de 33.396.393,91 euros el que suposa un increment de 6.200.060,91 euros que s'augmenta a la dotació inicial.  
  
Segon  
Disminuir l'import assignat en el punt un de l'apartat resolutiu segon de la Resolució de 30 de desembre de 2020 per a la modalitat Formació per a la inserció en 1.430.735,50 euros i, per tant, l'import global màxim passa a ser de 47.569.543,50 euros, amb la següent distribució territorial:  
  
MODALITAT FORMACIÓ PER A LA INSERCIÓ:  
  
Província Dotació inicial publicada Disminució Dotació final  
Alacant 67.220.388,87 - 198.060,10 - 86.592.234,77 -  
Castelló 5.488.869,83 - 658.751,30 - 4.830.118,53 -  
València 08.470.885,30 - 573.924,10 - 06.209.958,20 -  
TOTAL 55.301.167 - 1.430.735,50 - 07.820.712,50 -  
  
  
Disminuir l'import assignat en el punt dos de l'apartat resolutiu segon de la resolució de 30 de desembre de 2020 per a la modalitat de Formació modular transversal en 46.824 euros, per la qual cosa l'import global màxim passa a ser 723.176 euros, amb la distribució territorial següent:  
  
MODALITAT DE FORMACIÓ MODULAR TRANSVERSAL:  
  
Província Dotació inicial publicada Disminució Dotació final  
Alacant 444.212 - 34.782 - 261.154 -  
Castelló 552.924 - 12.042 - 99.044 -  
València 168.805 - 0 362.978 -  
TOTAL 740.335 - 46.824 - 723.176 -  
  
  
Tercer  
A conseqüència de l'increment de la dotació pressupostària assignada en l'apartat resolutiu segon de la Resolució de 30 de desembre de 2020, contemplada en l'apartat resolutiu primer de la present resolució i de la disminució de l'import assignat a la modalidad Formació per a la inserció i a la modalitat de Formació modular transversal establida en l'apartat segon de la present resolució, s'incrementa l'import assignat en el punt tres de l'apartat resolutiu segon de la Resolució de 30 de desembre de 2020 a la modalitat Col·lectius en 7.439.908 euros i l'import assignat en el punt cinc de l'apartat resolutiu segon de la Resolució de 30 de desembre de 2020 a la modalitat Formació a mesura de les empreses en 237.712,41 euros, amb la qual cosa l'import total de l'increment en totes dues modalitats ascendeix a 7.677.620,41 euros amb la següent distribució:  
  
Modalitat Dotació inicial publicada Increment Dotació final  
Modalitat Col·lectius 4.513.864 - 7.480.470 - 57.290.306 -  
Modalitat Formació a mesura de les empreses 1.274.660 - 237.712,41 - 1.287.712,41 -  
Total increment: 7.677.620,41 -   
  
  
Contra el present acte, que esgota la via administrativa, podrà interposar-se un recurs potestatiu de reposició davant aquest mateix òrgan en el termini d'un mes a partir de l'endemà a la publicació de la present resolució, d'acord amb el que es preveu en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu davant el jutjat contenciós administratiu competent, de conformitat amb el que estableixen l'article 8, apartat 3, així com l'article 46, apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime pertinent.  
  
La present resolució produirà efectes a partir del dia de la signatura i serà publicada en el Diari Oficial de la Generalitat Valenciana.  
  
València, 30 d'agost de 2021.- El director general de LABORA Servei Valencià d'Ocupació i Formació: Enric Nomdedéu i Biosca.